Cēsu reālskola
Cēsu reālskola jeb Kārļa Millera reālskola bija privāta mācību iestāde Cēsīs, kas darbojās no 1892. gada līdz Pirmajam pasaules karam. Kopš 1894. gada skola atradās Lielajā Līvu ielā 1, agrākajā pilsētas ārsta Alekša Ādolfi namā pie Līvu laukuma. Tajā mācīja vācu un franču valodu, aritmētiku, algebru, dabaszinības, vēsturi un ģeogrāfiju, rasēšanu, zīmēšanu, dziedāšanu.